בחודש מרץ 2007 חוקק בכנסת חוק פיצוי לנפגעי פוליו (להלן: חוק הפוליו). חוק הפוליו נועד לפצות את נפגעי הפוליו בין השאר בשל מחדליה של ממשלת ישראל בטיפול בנפגעי הפוליו. חוק הפוליו עבר בכנסת, לאחר מאבקים קשים של ארגון נכי הפוליו. ארגון נכי הפוליו בהנהגת מר דורון יהודה ועוד מספר נכים, שמהווים את הגרעין הקשה של הארגון, אילצו את הממשלה להצביע בעד חוק שמלכתחילה התנגדה לו.
בסה"כ חוק הפוליו הינו הישג מדהים לציבור נכי הפוליו, וזאת למרות שהמוסד לביטוח לאומי יצר מספר קשיים שמרביתם נובעים מפרשנותו החד צדדית של חוק הפוליו.
הקושי המוכר ביותר אשר עליו כתבו מאמרים מספר עורכי דין, הוא הפרשנות החד צדדית שנתן המוסד לביטוח לאומי למילה "ישראל" שמופיעה בחוק הפוליו. פרשנות זו הביאה לכך שעשרות רבות של נכי פוליו שנולדו בישראל לפני קום המדינה אינם מקבלים את המענקים והגמלאות שחוק הפוליו מקנה. בז'רגון המקצועי של העוסקים בחוק הפוליו, קבוצה זו נקראת "הפלשתינאים" וזאת מכיוון שהמוסד לביטוח לאומי טוען שהם קיבלו את הפוליו בפלשתינה ולא בישראל. פרשנות זו הביאה אותנו כמשרד עורכי דין שמתמחה בחוק הפוליו, להגיש עשרות תביעות לבתי הדין לעבודה. בתביעות אלה תקפנו את הפרשנות של המילה "ישראל" בחוק הפוליו. במקביל, הובילה הפרשנות המצמצמת של המוסד לביטוח לאומי למילה "ישראל" גם למספר הצעות לתיקון החוק לפיצוי לנפגעי פוליו ואף הוגשה עתירה בנושא זה בבג"ץ שהוגשה ע"י עו"ד אחר. כולנו מקוים שבג"ץ יפסוק לטובת "הפלשתינאים" ולפחות בעיה זו תיפתר. חשוב לזכור, שיש בחוק הפוליו ליקויים ואתגרים נוספים, אשר בחלקם מטפל ארגון נכי הפוליו בראשותו של מר דורון יהודה, וחלקם יתבררו בבתי הדין לעבודה. להערכתי, יש לצפות בקרוב לעתירות נוספות לבג"ץ בעניינים נוספים, שנובעים מהיישום הבעייתי של חוק הפוליו על ידי המוסד לביטוח לאומי.
במאמר זה ברצוני לציין, שרצוי שכל נכי הפוליו יגישו את התביעות לא יאוחר מיום 31.12.2008, מאחר ומי שיתמהמה, עלול לאבד חלק משמעותי מזכויותיו על פי חוק הפוליו.
על פי סעיף 14 ב' לחוק הפוליו, יש להגיש את טופסי התביעה עד לסוף שנת 2008. מי שיגיש את טופס התביעה למוסד לביטוח לאומי לאחר 31.12.2008 , עלול לאבד את זכותו לקבל את גם את הגמלאות הרטרואקטיביות מינואר 2007 וכמובן גם את המענק החד פעמי (ע"ס 51,400 ₪, או 102,800 ₪, או 123,360 ₪,- תלוי בדרגת הנכות).
נכה, שיגיש את התביעה לאחר 31.12.2008 יקבל בוודאות רק את הגמלאות החודשיות, שחוק הפוליו מקנה. לגבי שאר הזכויות שחוק הפוליו מקנה, קיימות שתי אפשרויות: או שהנכה לא יקבל אותן בכלל או שיקבל רק את חלקן. הדבר תלוי בין השאר "בטוב ליבו" של המוסד לביטוח לאומי וכן בדרך פרשנותו של המוסד לביטוח לאומי את סעיף 14 ב' לחוק פיצוי לנפגעי פוליו.
אני בדעה, שכדאי לפעול לפי האמרה הידועה "חכם לא נכנס לצרות שפיקח יודע לצאת מהן". לכן, אני ממליץ לכל ציבור נכי הפוליו, להיות חכמים ולהגיש את טפסי התביעה כבר בימים אלה (לא כדאי לחכות כי אולי תהיה שביתה של המוסד לביטוח לאומי). גם לנכה, שעדיין אין בידיו את מלוא החומר הרפואי הנוגע למחלת הפוליו. מומלץ להגיש את התביעה ללא מסמכים רפואיים ו/או מסמכים אחרים ופשוט לעקב את הזימון לוועדה, עד שיאתר את כל החומר הנדרש להוכחת תביעתו.
גם במקרה זה אני ממליץ, שלפני מילוי הטופס ומסירתו למוסד לביטוח לאומי יש להתייעץ עם עורך דין הבקיא בחוק הפוליו. משרדנו ישמח לתת לכל נכה פוליו ייעוץ במילוי הטופס וללא כל תשלום!!
ברצוני לציין ולהדגיש שאני ממליץ גם לכל נכי הפוליו שמכונים "הפלשתינאים" להגיש את התביעות על פי חוק הפוליו ולהמתין להחלטת בג"ץ (גם להם כדאי להתייעץ עם עורך דין המומחה בחוק הפוליו בטרם הגשת הטפסים). יהיה זה עצוב מאוד אם הבג"ץ יקבע ש"הפלשתינאים" זכאים ליהנות מהזכויות שמקנה חוק הפוליו, והמוסד לביטוח לאומי יעניק את מלוא הזכויות רק לאלה שהגישו את התביעות לפני 31.12.2008 .
אנו יודעים, שאם המוסד לביטוח לאומי יוכל לפרש את החלטת הבג"ץ בפרשנות מצמצמת ו"חסכונית", הוא יעשה כן. אז כדאי להיות חכמים ולא להיות פיקחים שבסופו של דבר יאלצו לפנות לעורכי דין המתמחים בחוק הפוליו או לחכות לעתירה נוספת לבג"ץ.
כאן המקום להזכיר שבחודש ינואר 2009 יתחילו נכי הפוליו לקבל את המחצית השנייה של המענק על פי חוק הפוליו. כולנו תקווה שהממשלה לא תשנה את חוק הפוליו בחוק ההסדרים ותמנע את תשלום החלק השני של המענק.
עוד אינפורמציה המתייחסת לחוק הפוליו והזכויות השונות של נפגעי הפוליו על פי חוק הפוליו ועל פי חוקים אחרים ניתן למצוא באתר זה. בעתיד הקרוב יש לצפות למאמרים נוספים באתר בנושאזכויות נכי הפוליו.